تورکیه جمهوریتی جمهوررئیسی رجب طیب اردوغان, تورکیه نینگ, خلق ارا مناسبت لرده اوته مهم رول اوینه گن, کوپلب موضوع لر بوییچه مداخله سی طلب قیلینگن, سیاستی یقیندن کوزه تیلیاتگن اولکه گه اَیلنگن لیگی نی بیلدیردی.
جمهوررئیس اردوغان, توناون پایتخت انقره ده جمهوررئیسلیک مجتمع سیده بولیب اوتگن "14- ایلچی لر کنفرانسیده" معروضه قیلدی.
قاره دینگیز غله دهلیزی بیلن علاقه لی کیلیشوو نینگ معطل قیلینیشی آرتیدن اوکراین و روسیه بیلن تماس لری نینگ دوام ایته یاتگن لیگینی بیلدیرگن جمهوررئیس اردوغان, "روسیه جمهوررئیسی ولادیمیر پوتین بیلن اورتاق نقطه ده همفکر بوله دیگن لیگی میز گه ایشانه من.  قاره دینگیز تشبثی بیلن باشله گن مثبت فضا بعضی اولکه لر تامانیدن یخشی کوتیب آلینمه دی.  عکسینچه معما لر آرتیریلدی.  بیز بو معما نینگ آرتیقچه دوام ایتیشی نی خواهله مه یمیز.  صمیمی بیر شکلده برچه تامان لر بیلن فعالیت یوریتیش گه دوام ایته میز.  اوروش نینگ قاره دینگیز گه یاییلیشی برچه منطقه میز اوچون انیق بیر فلاکت دن عبارت بوله دی" دییه قید ایتدی.
ترور تشکیلات لری گه قره تیلگن چیگره دن تشقری عملیات لرنینگ دوام ایته دیگن لیگینی بیلدیرگن اردوغان, عراق و سوریه ده تینچلیک اورنه تیلگن سری مهاجر لرنینگ خوفسیز و فخرلی بیر شکلده قیتیب کیتیش لری نینگ تیزله شه دیگن لیگینی بیلدیردی.
اروپا ده گی تحریک ایتووچی فعالیت لر بیلن علاقه لی ایسه جمهوررئیس اردوغان, "اسلام هراسلیککه قرشی ینه ده کوپراق سعی و حرکت قیلیشی میز کیره ک.  کونساین آرتیب باریه یاتگن اوشبو بربریت گه قرشی اینگ کوچلی عکس العمل نی کورستگن اولکه بولدیک.  اسلام هراسلیککه قرشی کوره شی میز نی دوست و قرداش اولکه لر بیلن بیرگه آلیب بارماقده میز. خلق ارا موسسه لر نی اوشبو توغریده تشویق ایتماقده میز.  فاعل لرنینگ حقی بولگن جزانی آلیشی اوچون شرایط تامین ایتیش بیزنینگ وظیفه میز دن عبارت" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
